
Da li je dopušteno spavati između ikindije i akšam-namaza? Ovo pitam jer sam pročitala ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem stoji sljedeće: “Onaj ko zaspi između ikindije i akšam-namaza pa poludi, neka kori samog sebe!” Moje prilike zahtijevaju da moja djeca i ja spavamo u to vrijeme. Kako da postupim? Allah vas nagradio!


* 
* 
* 
* 
* 
* 
* 

 
Da li je dopušteno spavati između ikindije i akšam namaza?

Nema smetnje u spavanju između ikindije i akšam-namaza, bez obzira radilo se o odraslim osobama ili djeci. Navedni ***[hadis](https://pitajucene.com/search/Hadis/questions/ "Pretraži pitanja o hadisima")*** zabilježili su: Ebu Ja‘la, 4/278/4897, Dejlemi, 3/493/5534 i neki drugi muhaddisi, s izuzetno slabim lancem prenosilaca. (Vidjeti: *El-Mevduat*, 3/466, od Ibnul-Dževzija, *Ithaful-hajeretil-mehera*, 5/543, od imama Busirija, *Es-Silsiletud-daifa*, 1/112-114, i *Daiful-džamia*, str. 845.) Koliko nam je poznato, ne postoji validan dokaz koji zabranjuje spavanje u to vrijeme, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


